Sonia Delaunay
Store norske leksikon,Kunst og estetikk,Søm, klær og mote,Klesdesignere og motehus
Sonia Delaunay var en russisk-fransk billedkunstner og designer. Delaunay var virksom i Paris. Hun var påvirket av kubismen, som hun utviklet i en personlig retning betegnet som orfisme. Sammen med sin mann Robert Delaunay ble hun en av det abstrakte maleriets pionerer.
Hennes abstrakte komposisjonsskjemaer, utført i dynamiske bevegelser og med lysende farger, brukte hun i store veggmalerier, i tekstiler, bokbind og keramikk med mer. Hun tegnet moteklær, blant annet for Jacques Heim, og kostymer for Sergej Djagilevs ballettoppsetninger.I 1920- og 1930-årene laget hun klær for teater, opera og film. Hennes dekorative mønstre og farger har inspirert en rekke tekstilformgivere, blant annet Marimekko. Fra slutten av 1930-årene arbeidet hun hovedsakelig med maleri. Les mer i Store norske leksikon Kunst i Frankrike abstrakt kunst Litteratur Godefroy, Cécile (mfl) (2017). Sonia Delaunay: Art, Design and Fashion, Fundacion Coleccion Thyssen-Bornemisza